open-index/open-wikipedia-markdown huggingface dataset:
Last Night on Earth: Live in Tokyo

Το **Last Night on Earth: Live in Tokyo** είναι ένα live άλμπουμ που κυκλοφόρησε αποκλειστικά στην Ιαπωνία από την Reprise και την Warner Japan στις 11 Νοεμβρίου του 2009. Την 1η Δεκεμβρίου κυκλοφόρησε και σε άλλες χώρες. Έφτασε στο νούμερο 31 των ιαπωνικών charts και στο νούμερο 198 του Billboard 200. Περιέχει 5 τραγούδια από το  21st Century Breakdown, καθώς και τα "Basket Case" and "Geek Stink Breath" από τα "Dookie" και "Insomniac" αντίστοιχα.
Αν και ο δίσκος πήρε το όνομά του από το "Last Night on Earth" το τραγούδι δε συμπεριλαμβάνεται στο δίσκο. Τα τραγούδια ηχογραφήθηκαν στο Akasaka BLITZ του Τόκιο στις 28 Μαΐου του 2009.

## Τραγούδια

## Συντελεστές
* Billie Joe Armstrong – φωνή, κιθάρα
* Mike Dirnt – μπάσο, φωνητικά 
* Tré Cool – ντραμς, κρουστά, φωνητικά 
* Jason White – κιθάρα, φωνητικά
* Jason Freese – αρμόνιο, πιάνο, φωνητικά
* Jeff Matika – κιθάρα, φωνητικά 
* Chris Bilheimer - καλλιτεχνική διεύθυνση, σχέδιο
* Kevin Lemoine - μηχανικός
* Brad Kobylczak - βοηθός μηχανικός
* Ted Jensen - mastering
* Chris Dugan - φωτογράφος

Κατηγορία:Δισκογραφία των Green Day
Κατηγορία:Άλμπουμ του 2009
Γ.Σ. Δάφνη Δαφνίου

Ο **Γυμναστικός Σύλλογος Δάφνη Δαφνίου** είναι ελληνικό αθλητικό σωματείο που δραστηριοποιειται με έδρα την περιοχή του Δαφνίου, κομμάτι του Δήμου Χαΐδαρίου στην Αττική. Επίσημο έτος ίδρυσής του είναι το 1969 και οι αθλητές του αγωνίζονται με χρώματα το πράσινο και το λευκό. Στο έμβλημά του απεικονίζεται μία μπασκέτα περιστοιχισμένη από έναν κότινο. Εμπνευστής του συλλόγου ήταν ο Βασίλειος Παυλάκος. Διαθέτει ομάδες καλαθοσφαίρισης ενηλίκων όσο και ακαδημίες νεαρότερων αθλητριών και αθλητών. Έδρα όλων των τμημάτων αποτελεί το Κλειστό Γυμναστήριο «Ολυμπιονίκης Χρήστος Αγγουράκης», χωρητικότητας 500 καθήμενων θεατών.

## Τμήμα καλαθοσφαίρισης ανδρών

Το ανδρικό τμήμα καλαθοσφαίρισης του συλλόγου δημιουργήθηκε ταυτόχρονα με την ίδρυση του. Διαθέτει ομάδες ενηλίκων όσο και ακαδημίες νεαρότερων αθλητών. Νομικά αποτελεί τμήμα ερασιτεχνικής άθλησης, αν και αγωνίζεται σε επαγγελματική κατηγορία. 

## Τμήμα καλαθοσφαίρισης γυναικών

Το γυναικείο τμήμα καλαθοσφαίρισης του συλλόγου αποτελεί νομικά τμήμα ερασιτεχνικής άθλησης. Διαθέτει ομάδες ενηλίκων όσο και ακαδημίες νεαρότερων αθλητριών. 

## Παραπομπές


## Εξωτερικοί σύνδεσμοι
* Γ.Σ. Δάφνη Δαφνίου, επίσημος ιστότοπος του συλλόγου.
* Γ.Σ. Δάφνη Δαφνίου, επίσημο παλαιότερο ιστολόγιο του συλλόγου.
* 

Κατηγορία:Γ.Σ. Δάφνη Δαφνίου
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1969
Κατηγορία:Χαϊδάρι
Γκλεν Θ. Σίμποργκ

Ο **Γκλεν Θίοντορ Σίμποργκ** (19 Απριλίου 1912 – 25 Φεβρουαρίου 1999) ήταν Αμερικανός πυρηνικός χημικός επιστήμονας, ο οποίος κέρδισε το 1951 το Βραβείο Νόμπελ Χημείας για «ανακαλύψεις στη Χημεία πάνω στα υπερουράνια στοιχεία» , στη συμβολή που είχε στην ανακάλυψη και απομόνωση δέκα στοιχείων, και για την ανάπτυξη της ιδέας των ακτινιδών που οδήγησε στην τρέχουσα διάταξη της σειράς των ακτινιδών του περιοδικού πίνακα των στοιχείων. Ξόδεψε το μεγαλύτερο μέρος της καριέρας του ως εκπαιδευτικός και ερευνητής επιστήμονας στο Πανεπιστήμιο της Καλιφόρνια, Μπέρκλεϋ, όπου έγινε ο δεύτερος πρύτανης στην ιστορία του, και υπηρέτησε ως Καθηγητής.

Ο Σίμποργκ συμβούλεψε δέκα προέδρους, από τον Χάρι Σ. Τρούμαν έως τον Μπιλ Κλίντον, πάνω στην πυρηνική πολιτική. Ήταν ο πρόεδρος της Επιτροπής Ατομικής Ενέργειας των Ηνωμένων Πολιτειών από το 1961 έως το 1971, όπου ώθησε την εμπορία της πυρηνικής ενέργειας και τις ειρηνικές εφαρμογές της Πυρηνικής Επιστήμης. Σε όλη την σταδιοδρομία του, ο Σίμποργκ εργάστηκε για τον έλεγχο των όπλων.

## Παραπομπές


Κατηγορία:Αμερικανοί χημικοί
Κατηγορία:Βραβευμένοι με Νόμπελ Χημείας
Κατηγορία:Χημικοί του 20ού αιώνα
Κατηγορία:Αμερικανοί σκεπτικιστές
Κατηγορία:Μέλη της Βασιλικής Σουηδικής Ακαδημίας Επιστημών
Έντουιν Μ. ΜακΜίλαν

Ο **Έντουιν Μάττισον ΜακΜίλαν** (*Edwin Mattison McMillan*, 18 Σεπτεμβρίου 1907 – 7 Σεπτεμβρίου 1991) ήταν Αμερικανός φυσικός και Νομπελίστας πιστωμένος με την πρώτη παραγωγή υπερουρανίου στοιχείου. Μοιράστηκε το Βραβείο Νόμπελ Χημείας με τον Γκλεν Σίμποργκ το 1951.

## Παραπομπές


Κατηγορία:Αμερικανοί χημικοί
Κατηγορία:Βραβευμένοι με Νόμπελ Χημείας
Κατηγορία:Απόφοιτοι του Πανεπιστημίου Πρίνστον
Γέφυρα της νέας Ευρώπης

Η **Γέφυρα της νέας Ευρώπης**, γνωστή και με τα ονόματα **Γέφυρα Δούναβη 2** και **Γέφυρα Καλαφάτ-Βίντιν** (βουλγαρικά: Дунав мост 2, Dunav most 2 / Мост Видин–Калафат, Most Vidin–Kalafat; ρουμανικά: Podul Calafat–Vidin) είναι καλωδιωτή γέφυρα η οποία ενώνει οδικά και σιδηροδρομικά τις πόλεις Καλαφάτ της Ρουμανίας και Βίντιν της Βουλγαρίας, πάνω από τον Δούναβη.

Τα εγκαίνια της πραγματοποιήθηκαν στις 14 Ιουνίου 2013. Η γέφυρα κατασκευάστηκε από την Ισπανική κατασκευαστική εταιρία Fomento de Construcciones y Contratas και στοίχισε 226 εκατομμύρια Ευρώ. Η κατασκευή της ξεκίνησε το 2007.

Η γέφυρα έχει μήκος περίπου 1,8χλμ και διαθέτει 4 λωρίδες κυκλοφορίας, μια ενιαία σιδηροδρομική γραμμή, πεζοδρόμους και ποδηλατοδρόμους. Μέρος του κόστους της καλύφθηκε από κονδύλια της ΕΕ, καθώς θεωρεί τη γέφυρα σημαντικό μέρος των μεταφορών της, αφού θα συνδέει δρομολόγια από τη Βόρεια Ευρώπη, τις χώρες της Βαλτικής, την κεντρική Ευρώπη και τη Ρουμανία με τη Βουλγαρία και την Ελλάδα.

## Διόδια
Τα τέλη διέλευσης στη Γέφυρα του Δούναβη 2 - 6 ευρώ για τα Ι.Χ. και 37 ευρώ για τα φορτηγά 

## Παραπομπές


## Εξωτερικοί σύνδεσμοι
* Official website of the bridge
* Αναβαθμίζονται οι υποδομές στη Βουλγαρία, Travel Daily News, Βίκυ Καραντζαβέλου - 29 Νοέμβριος 2004
* Τον Απρίλιο αναμένεται να ξεκινήσουν οι εργασίες κατασκευής της δεύτερης γέφυρας του Δούναβη, 26 Φεβρουαρίου 2008
* Ολοκληρώθηκε το 55% της δεύτερης γέφυρας του Δούναβη Emea GR business Monitor, 26 Νοέμβριος 2010
* Το Discovery Channel γυρίζει ντοκιμαντέρ για τη δεύτερη γέφυρα στο Δούναβη, GR-Reporter (Ειδήσεις από Βουλγαρία), 28 Οκτώβριος 2011
* Γέφυρα Φιλίας, ανάμεσα σε Ρουμανία και Βουλγαρία, TRT Ελληνικά, 12 Ιουνίου 2012
* Η Γέφυρα στο Δούναβη 2 - μόλις 55 μέτρα πριν την ολοκλήρωση, GR-Reporter, 15 Αύγουστος 2012 
*Οι πρωθυπουργοί της Βουλγαρίας και της Ρουμανίας πέρασαν μαζί από την καινούργια γέφυρα στον Δούναβη, GR-Reporter (Ειδήσεις από Βουλγαρία), 24 Οκτώβριος 2012
* Αναμένεται η δεύτερη γέφυρα στον Δούναβη να αναζωογονήσει την οικονομία στην περιοχή, BHP, Βουλγαρική Ραδιοφωνία, 5 Δεκεμβρίου 2012
* Η δεύτερη γέφυρα στο Δούναβη γίνεται πραγματικότητα, BHP (Bâlgarsko Narodno Radio), 13 Ιουνίου 2013
* YouTube, (E79, Vidin => Calafat, Γέφυρα της νέας Ευρώπης > 11'30"), 16 Ιουνίου 2013
* Υπάρχει πλέον εντατική κυκλοφορία στη γέφυρα Δούναβη-2, BHP (Bâlgarsko Narodno Radio), 25 Ιουνίου 2013
* Google Ελληνικά => Γέφυρα Βίντιν Καλαφάτ

Κατηγορία:Γέφυρες στη Βουλγαρία
Κατηγορία:Δούναβης
Κατηγορία:Καλωδιωτές γέφυρες
Νεας Ευρωπης
Κατηγορία:Διεθνείς γέφυρες
Δρόμος του μεταξιού

Ως **δρόμος του μεταξιού** είναι γνωστό το δίκτυο των εμπορικών δρόμων μεταξύ της Κίνας και των κρατών που βρίσκονται στα δυτικά και στα νότια αυτής. Το δίκτυο αυτό απλωνόταν σε ολόκληρη την Ασιατική ήπειρο, με έναρξη την Κίνα και προορισμό την Ινδία, την Περσία και τις περιοχές της Μεσογείου, ενώ παράλληλα, μέσω του Ινδικού Ωκεανού, τα προϊόντα μεταφέρονταν μέσω των θαλάσσιων διαδρομών προς την Ινδοκίνα, την Ινδία, την Αραβική χερσόνησο και τις χώρες της ανατολικής Αφρικής. Ο Δρόμος του μεταξιού υπήρξε το σημαντικότερο εμπορικό δίκτυο από την Αρχαιότητα, μέχρι την σταδιακή εγκατάλειψή του μετά την πτώση της Κωνσταντινούπολης το 1453.

Η ονομασία *«δρόμος του μεταξιού»* (στα γερμανικά: Seidenstraße) χρησιμοποιήθηκε επίσημα για πρώτη φορά από τον Γερμανό γεωγράφο Φερδινάνδο φον Ριχτχόφεν, τον 19ο αιώνα. Το όνομα προέρχεται από ένα από τα πιο προσοδοφόρα προϊόντα που διακινούσε η Κίνα, το κινέζικο μετάξι, η εμπορική εκμετάλλευση του οποίου ξεκίνησε σε εντατική μορφή την περίοδο της Δυναστείας των Χαν, μετά τις εξερευνήσεις του Τζαν Τσιάν.

Μέσω του δρόμου του μεταξιού διακινούνταν μετάξι, μπαχαρικά, γυαλί, πορσελάνη, πολύτιμοι λίθοι και πολλά άλλα είδη πολυτελείας. Μέσω αυτών των διαδρομών έφτασε στους Ευρωπαίους της η γνώση του χαρτιού και της πυρίτιδας από την Κίνα.  

Η σημασία του δρόμου του μεταξιού εκτός από την εμπορική και οικονομική του πλευρά, έχει να κάνει και με την πολιτική επιρροή του όσο και την τεράστια πολιτιστική του σημασία. Κατά μήκος του Δρόμου αναπτύχθηκαν σημαντικοί πολιτισμοί, ενώ αποτέλεσε δίοδο για την εξάπλωση του Βουδισμού στην Κίνα και την Ιαπωνία και του Χριστιανισμού στις ανατολικής περιοχές καθώς και την εξάπλωση του Ισλάμ και την κορύφωση των επιτευγμάτων του ισλαμικού πολιτισμού. Η απότομη μείωση των εμπορικών συναλλαγών μεταξύ Ανατολής και Δύσης που ακολούθησε την εγκατάσταση της Οθωμανικής Αυτοκρατορίας τον 15ο αιώνα, οδήγησε στην ανάγκη εύρεσης νέων διαδρομών, κάτι που τελικά οδήγησε στην ανακάλυψη του Νέου Κόσμου.

Στις μέρες μας έχουν τεθεί από την Κίνα σχέδια αναβίωσης του δρόμου του μεταξιού δημιουργώντας ένα διευρυμένο σιδηροδρομικό δίκτυο το οποίο θα ενώνει την Κίνα με την Ευρώπη, με στόχο την φτηνότερη διακίνηση εμπορικών αγαθών ή βιομηχανικών προϊόντων.

## Παραπομπές


## Βιβλιογραφία
*
*
*Waugh, Daniel. (2007). «Richthofen's "Silk Roads": Toward the Archaeology of a Concept.« *The Silk Road*. Volume 5, Number 1, Summer 2007

Κατηγορία:Εμπορικοί δρόμοι
Κατηγορία:Ιστορία των διεθνών σχέσεων
Κατηγορία:Μετάξι
*
Κατηγορία:Αρχαίοι δρόμοι και μονοπάτια
Κομμένο Σύρου

Το **Κομμένο** είναι μικρή ακατοίκητη βραχονησίδα που βρίσκεται βορειοανατολικά του οικισμού Άγιος Δημήτριος, στο ανατολικό τμήμα της Σύρου. 

Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου.

## Εξωτερικοί σύνδεσμοι
*Δήμος Σύρου - Ερμούπολης 

Κατηγορία:Βραχονησίδες της Σύρου
30 Φεβρουαρίου

thumb|right|350px|Σελίδα από σουηδικό ημερολόγιο του έτους 1712: κάτω δεξιά η ημερομηνία 30 Φεβρουαρίου

Η **30ή Φεβρουαρίου** δεν υπάρχει στο Γρηγοριανό ημερολόγιο. Πολλές φορές χρησιμοποιείται ειρωνικά για να δείξουμε ότι κάτι δεν πρόκειται να γίνει.

## Σουηδία
Αν και τυπικά η ημερομηνία αυτή δεν υπάρχει ούτε στο Γρηγοριανό ούτε στο Ιουλιανό ημερολόγιο, εμφανίστηκε μία και μοναδική φορά στη Σουηδία. Το 1700 αποφασίστηκε η σταδιακή μετατροπή του ημερολογίου από το Ιουλιανό στο Γρηγοριανό. Καθώς η σταδιακή αυτή μετατροπή δημιουργούσε αρκετά προβλήματα, το 1712 ο βασιλιάς Κάρολος ο ΙΒ΄ αποφάσισε να επαναφέρει το Ιουλιανό ημερολόγιο. Τον χρόνο αυτό, ο οποίος ήταν δίσεκτος, προστέθηκε μία επιπλέον εμβόλιμη ημέρα, η 30ή Φεβρουαρίου. Η σουηδική αυτή ημερομηνία αντιστοιχεί στην 11η Μαρτίου του Γρηγοριανού ημερολογίου και στην 29η Φεβρουαρίου του Ιουλιανού.

Κατηγορία:Ημέρες του έτους
Τζόζεφ Γ. Κένεντι

Ο ** Τζόζεφ Γουίλιαμ Κένεντι** (Joseph William Kennedy) (30 Μαΐου, 1916 - 5 Μαΐου, 1957) ήταν Αμερικανός επιστήμονας γνωστός για το ότι ήταν μέλος της ομάδας που ανακάλυψε το πλουτώνιο μαζί με τον Γκλεν Θ. Σίμποργκ, τον Έντουιν Μ. ΜακΜίλαν και τον Άρθουρ Γουώλ.

Γεννημένος στις Νακογκτότσες, Τέξας, ο Κένεντι σπούδασε στο Κρατικό Πανεπιστήμιο του Στέφαν Φ. Ώστιν, στο Πανεπιστήμιο του Κάνσας, και έλαβε το διδακτορικό του στο Πανεπιστήμιο της Καλιφόρνια, Μπέρκλεϋ. Το 1943, έφτασε στο Εθνικό Εργαστήριο του Λος Άλαμος, και βοήθησε στην ανεύρεση, τον καθαρισμό, και το χειρισμό του πλουτωνίου.

Το 1945, ο Κένεντι υπηρέτησε ως καθηγητής στο Πανεπιστήμιο της Ουάσινγκτον στο Σαιντ Λούις, και ενθρονίστηκε ως Πρόεδρος του Τμήματος Χημείας, ένας ρόλος που συνεχίστηκε μέχρι το θάνατό του. Ο Κένεντι πήρε μαζί του τον Γουώλ, την Λίντσεϋ Χέλμχολζ, τον Ντέιβιντ Λίπκιν, τον Χέρμπερτ Ποτράτζ και τον Σάμουελ Βάισμαν, που όλοι υπηρέτησαν στις σχολές στο Πανεπιστήμιο της Ουάσιγκτον .

Ο Κένεντι πέθανε σε ηλικία 40 ετών, από καρκίνο, μόνο δύο χρόνια μαζί με τον Σίμποργκ, τον ΜακΜίλαν και τον Γουώλ, και έλαβε το χρηματικό έπαθλο των $400.000 για το επιστημονικό τους έργο.

## Παραπομπές


## Εξωτερικοί σύνδεσμοι
*Η βιογραφία του στο Εθνικό Εργαστήριο του Λος Άλαμος

Κατηγορία:Αμερικανοί επιστήμονες
Άρθουρ Γουώλ

Ο **Άρθουρ Γουώλ** (8 Σεπτεμβρίου, 1917 - 6 Μαρτίου, 2006) ήταν Αμερικανός επιστήμονας ο οποίος, ως διδακτορικός φοιτητής του Γκλεν Θ. Σίμποργκ στο Πανεπιστήμιο Μπέρκλεϋ απομόνωσε πρώτη φορά το πλουτώνιο τον Φεβρουάριο του 1941 . Εργάστηκε, επίσης, στο Σχέδιο Μανχάταν.
## Περαιτέρω πληροφορίες
Τζέρεμι Μπέρνσταϊν: *Πλουτώνιο: Η Ιστορία του Πιο Επικίνδυνου Στοιχείου Του Κόσμου.* Πανεπιστημιακές Εκδόσεις Cornell, 2009. ISBN 0-8014-7517-1

## Παραπομπές


## Εξωτερικοί σύνδεσμοι
* Νεκρολογία 

Κατηγορία:Αμερικανοί χημικοί
Κατηγορία:Χημικοί του 20ού αιώνα
Lacrimae rerum

[thumb|right|215px|Ο [Ερμής (μυθολογία)|Ερμής παρηγορεί τον Αινεία, Τοιχογραφία (1757) στη Βίλα Valmarana της  Βενετίας του Τζιοβάννι Μπαττίστα Τιέπολο.]]
Η **Lacrimae rerum** είναι λατινική φράση που αναφέρει ο Λατίνος ποιητής Βιργίλιος στο πρώτο βιβλίο της Αινειάδας του.
## Σύνοψη
Σε αυτό το απόσπασμα, ο Αινείας ατενίζει μια τοιχογραφία, όταν βρέθηκε στο ναό της Ήρας (λατ. Juno) της Καρχηδόνας όπου απεικονίζονται μάχες του Τρωικού Πολέμου και με τους θανάτους τους φίλων του και συμπατριωτών του. Βαθύτατα συγκινημένος μέχρι δακρύων λέει: "sunt Lacrimae rerum et mentem mortalia tangunt" (κατά λέξη «Υπάρχουν δάκρυα για τα πράγματα και θανάσιμα [πράγματα] παρακινούν το μυαλό»).

«Sunt hic etiam praemia laudi;
sunt lacrimae rerum et mentem mortalia tangunt.
Solve metus; feret haec aliquam tibi fama salutem.»
Βιργίλιος, Αινειάδα, στχ. 462 



"Εδώ επίσης το εγκώμιο έχει τις ανταμοιβές του·
Τα βάρη της θνησιμότητας παρακινούν το μυαλό.
Αφήστε τον φόβο σας αυτό· η φήμη θα σας φέρει κάποια λύτρωση".


Η γενική πληθυντικού  «rerum» (των πραγμάτων) ερμηνεύθηκε από ορισμένους μελετητές όχι ως αντικειμενική αλλά και ως υποκειμενική με την έννοια ότι και τα ίδια τα πράγματα δακρύζουν.Ωστόσο στον επόμενο στίχο ο Βιργίλιος αναφέρει «αφήστε τον φόβο σας, η φήμη θα σας φέρει κάποια λύτρωση».

## Παραπομπές

## Εξωτερικοί σύνδεσμοι
*Η Αινειάδα Βιβλίο I  στα λατινικά
Κατηγορία:Λατινική γραμματεία
Κατηγορία:Λατινικές φράσεις
Κατηγορία:Βιργίλιος
Ου (τυπογραφικό σύμπλεγμα)

thumb|Πινακίδα ενός κουρείου με το τυπογραφικό σύμπλεγμα Ȣ
Το **ου** (κεφαλαίο: Ȣ, μικρό: ȣ) είναι ένα γράμμα που χρησιμοποιείται σε όλα τα βασικά αλφάβητα της Ευρώπης (ελληνικό, λατινικό, κυριλλικό).

## Φθόγγος
Σε όλα τα αλφάβητα συμβολίζει το /u/.

Κατηγορία:Ελληνικό αλφάβητο
Κατηγορία:Λατινικό αλφάβητο
Κατηγορία:Κυριλλικό αλφάβητο
Νίκος Γκάνος

Ο **Νίκος Γκάνος** (Αθήνα, 22 Ιουλίου 1983), γνωστός με το καλλιτεχνικό ψευδώνυμο **Nicko**, είναι Έλληνας τραγουδιστής και πρώην μοντέλο.

## Βιογραφία

### Πρώτα χρόνια
Γεννήθηκε στις 22 Ιουλίου 1983 στην Αθήνα αν και η καταγωγή του, είναι από την Καλαμάτα. Τα παιδικά του χρόνια ήταν δύσκολα, καθώς σε ηλικία μόλις 14 ετών έχασε την αδερφή του από τροχαίο ενώ στα επόμενα 2 χρόνια έχασε τον αδερφό του αλλά και τον πατέρα του. Πρωταγωνίστησε σε τηλεοπτική διαφήμιση γιαουρτιού.

### Καριέρα
Ξεκίνησε την καριέρα του στο χώρο του θεάματος όταν ήταν ακόμη στην εφηβεία, μέσω διαφημιστικών σποτ ενώ το 2004, σε ηλικία 21 ετών, συμμετείχε στην ελληνική εκδοχή του talent show *[[Super Idol]]* κερδίζοντας την 3η θέση. Πριν ξεκινήσει τη δισκογραφική του πορεία, είχε ήδη συνεργαστεί με καλλιτέχνες όπως η Μαρινέλλα, ο Γιάννης Πάριος, ο Γιώργος Μαζωνάκης και η Καίτη Γαρμπή.Το πρώτο ψηφιακό σινγκλ που κυκλοφόρησε από την Heaven είχε τον τίτλο "Έφυγα". Τον Απρίλιο του 2010 κυκλοφόρησε το CD single «Μπροστά», με 5 τραγούδια που έγιναν επιτυχίες. Η καθολική αποδοχή ήρθε το καλοκαίρι της ίδιας χρόνιας, όταν κυκλοφόρησε το «Last Summer», το πρώτο αγγλόφωνο single που εξελίχθηκε σε ένα από τα πιο επιτυχημένα τραγούδια της χρονιάς. Τις δύο επόμενες χρονιές ακολούθησαν οι αγγλόφωνες επιτυχίες του, «Break me» και «This love is Killing Me» και το «Say my name». Το 2013 κυκλοφορεί το νέο του dance hit με τίτλο «I’m in Love». Επιπλέον συμμετείχε στο show ''Your Face Sounds Familiar''. Το 2014 κυκλοφόρησαν τα τραγούδια "Μόνος" , "Walking Alone" και "Χαμένη Ατλαντίδα" το οποίο είναι συνεργασία με τον dj και παραγωγό James Sky. Το 2015 κυκλοφόρησε το τραγούδι "Στα βαθιά" το οποίο το έχει γράψει η Βίκυ Γεροθόδωρου. Το video clip γυρίστηκε στη Λευκάδα και σε αυτό πρωταγωνιστεί το μοντέλο Στεφανία Νεβίγκοβα. Από τον Οκτώβριο του 2015 έως τον Ιούλιο του 2016, βρισκόταν στο πάνελ της ψυχαγωγικής εκπομπής της Ναταλίας Γερμανού στο Epsilon, με τίτλο *NaMaSte* δίπλα στους Χριστίνα Μουστάκα, Έλενα Ασημακοπούλου και Παναγιώτης Ραφαηλίδης.

Τον Οκτώβριο του 2016 έπαιξε στο θέατρο στο έργο της Σώτης Τριανταφύλλου "Μηχανικοί Καταρράκτες" σε σκηνοθεσία Σταμάτη Πατρώνη, μαζί με τους Μαρία Κοντοδήμα, Ορέστη Τρίκα, Ρομίνα Κατσικιάν, Γιάννη Μυλωνά, Σωτήρη Ταχτσόγλου και Δήμητρα Τάμπαση.

Το 2024, έλαβε μέρος στο τηλεοπτικό ριάλιτι επιβίωσης του ΣΚΑΪ, το Survivor στο οποίο μάλιστα ήτανε και η 11η αποχώρηση.

## Τηλεόραση

## Δισκογραφία

### Singles

### EPs

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Αγγλόφωνοι τραγουδιστές από την Ελλάδα
Κατηγορία:Συμμετέχοντες στο Survivor Ελλάδας
Ψι (κυριλλικό αλφάβητο)

μικρογραφία
Το Ѱ στο κυριλλικό αλφάβητο εκφράζει το φθόγγο /ps/. Πλέον δεν χρησιμοποιείται. Ήταν παρόμοιο με το Ψ του ελληνικού αλφαβήτου.

Σύμφωνα με τους σχολικούς κανόνες που αναπτύχθηκαν τον 16ο και 17ο αιώνα, όπως το βιβλίο γραμματικής του Μελέτιου Σμοτρίτσκι, ο φθόγγος προοριζόταν για χρήση σε λέξεις ελληνικής προέλευσης, αλλά περιστασιακά χρησιμοποιήθηκε για τη συγγραφή μητρικών λέξεων, όπως το ουκρανικό ѱы.

## Παραπομπές


Κατηγορία:Κυριλλικό αλφάβητο
Μαρεσάλος

**Μαρεσάλος** (από τους πρωτογερμανικούς όρους maere "άλογο" + schalk "υπηρέτης", αργότερα εκλατινισμένο mar[i]scaldus, marescalus) αποτελούσε ανώτερο στρατιωτικό αξίωμα στα μεσαιωνικά κράτη της Δυτικής Ευρώπης, από όπου προήλθε και ο σύγχρονος βαθμός του Στρατάρχη, που στις περισσότερες ευρωπαϊκές γλώσσες αποδίδεται με παράγωγα του γαλλικού όρου.

Στα φραγκικά κράτη που ιδρύθηκαν στον ελληνικό χώρο, ο όρος αποδιδόταν συχνά (π.χ. στο Χρονικό του Μορέως) με τον βυζαντινό όρο «πρωτοστράτωρ»  που έχει παρόμοια προέλευση (επιστάτης του βασιλικού σταύλου).

Κατηγορία:Στρατιωτικοί βαθμοί
Γιογκ

thumb|Το γράμμα γιογκ
Το γράμμα Ȝ απεικονίζει τον φθόγγο /j/ και είναι ένα λατινικό γράμμα αχρησιμοποίητο όμως σαν το **[[Ѡ]]**. Το γιογκ έχει παρόμοιο σχήμα με τον αραβικό αριθμό 3, ο οποίος μερικές φορές αντικαθιστά τον χαρακτήρα σε διαδικτυακά έργα αναφοράς.

Κατηγορία:Λατινικό αλφάβητο
Virtual Boy

thumb|220px
Το **Virtual Boy** (ιαπωνικά: バーチャルボーイ, Χέπμπορν: Bācharu Bōi) είναι επιτραπέζια κονσόλα βιντεοπαιχνιδιών που αναπτύχθηκε και κατασκευάστηκε από την Nintendo. Ήταν η πρώτη κονσόλα βιντεοπαιχνιδιών που υποτίθεται ότι είναι σε θέση να εμφανίζει «πραγματικά 3D γραφικά», σε μια μορφή εικονικής πραγματικότητας. Ενώ τα περισσότερα βιντεοπαιχνίδια χρησιμοποιούν μονόφθαλμα εφέ για να επιτύχουν την ψευδαίσθηση των τριών διαστάσεων σε μια οθόνη δύο διαστάσεων, το Virtual Boy δημιουργεί μια ψευδαίσθηση του βάθους μέσω της επίδρασης γνωστής ως παράλλαξη. Με έναν τρόπο παρόμοιο με τη χρήση μιας head-mounted οθόνης, ο χρήστης κοιτάζει σε ένα προσοφθάλμιο από νεοπρένιο στο μπροστινό μέρος του μηχανήματος, και βλέπει ένα προβολέα σε στιλ γυαλιών που επιτρέπει την προβολή της μονοχρωματικής (στην περίπτωση αυτή, κόκκινο) εικόνα.

## Κυκλοφορία και αποδοχή
Είχε κυκλοφορήσει στις 21 Ιουλίου του 1995 στην Ιαπωνία και 14 Αυγούστου του 1995 στη Βόρεια Αμερική στην τιμή των περίπου 180 $. Αποδείχτηκε μια εμπορική αποτυχία και δεν κυκλοφόρησε στις περιοχές PAL, ειδικά αφού προκαλούσε πονοκέφαλο μετά το πολύ παίξιμο. Η χλιαρή υποδοχή του δεν επηρεάστηκε από τη συνεχιζόμενη πτώση των τιμών. Η Nintendo διέκοψε την πώλησή του το επόμενο έτος. Σήμερα, θεωρείται από ορισμένους παίκτες το χειρότερο δημιούργημα της Nintendo.


Κατηγορία:Εικονική πραγματικότητα
Κατηγορία:Κονσόλες βιντεοπαιχνιδιών πέμπτης γενιάς
Απόστολος Διαμαντής

Ο **Απόστολος Διαμαντής** (γεννήθηκε στα Kαλά Nερά Bόλου το 1955) είναι Έλληνας εκπαιδευτικός, οικονομολόγος και ιστορικός.

## Σπουδές και έργο
Σπούδασε οικονομικά στο Πανεπιστήμιο της Aθήνας και ιστορία στο Πανεπιστήμιο *Paris II* στο Παρίσι. Eργάστηκε στις διοικητικές υπηρεσίες του Πανεπιστημίου Θεσσαλίας. Είναι συνεργάτης του Kέντρου Nεοελληνικών Eρευνών, της εφημερίδας "Eλευθεροτυπία" και του περιοδικού "Aντί".

Διδάσκει στο Τμήμα Ιστορίας Αρχαιολογίας του Πανεπιστημίου Πελοποννήσου. Αρθρογραφεί επίσης σε διάφορους ιστοχώρους. 

### Μερική βιβλιογραφία και αρθρογραφία
*Η Αποστασία του 1965. Η Αριστερά ως συνιστώσα του Κέντρου, η αντίδραση του ΚΚΕ και η στάση των ΗΠΑ, Αθήνα,2016
*Έθνος και θεσμοί στα χρόνια της Τουρκοκρατίας. Η κανονιστική εκτροπή στην ελληνική ιστοριογραφία,εκδ.Εναλλακτικές Εκδόσεις,Αθήνα, 2013
*Τύποι εμπόρων και μορφές συνείδησης στη νεώτερη Ελλάδα. Εκδ. "Βιβλιοπωλείον της Εστίας"*, Αθήνα, 2007.
*Από το Σχίσμα στην Ευρωπαϊκή Ένωση. Εκδ. "Πατάκης", Αθήνα, 2007.
*Αινιγματικά πρόσωπα.  Εκδ. "Βιβλιοπωλείον της Εστίας"*, Αθήνα, 2001.

#### Άρθρα
Η έννοια του Κρυφού Σχολειού στην περίοδο της Τουρκοκρατίας. *Νέος Ερμής ο Λόγιος*, (2012), τεύχος 4, σ. 133-156.

## Εξωτερικοί σύνδεσμοι
* "Νεοελληνική ταυτότητα στην εποχή της κρίσης"

## Παραπομπές


Κατηγορία:Έλληνες εκπαιδευτικοί
Κατηγορία:Έλληνες οικονομολόγοι
Κατηγορία:Έλληνες ιστορικοί του 20ού αιώνα
Μεταλλουργικό εργαστήριο

[right|thumb|213px|Η [Πυρηνική Ενέργεια (γλυπτική)|''Πυρηνική Ενέργεια'' του Χένρι Μούρ  στην περιοχή που κατορθώθηκε η παραγωγή της πρώτης αυτοσυντηρούμενης πυρηνικής αλυσιδωτής αντίδρασης.]]
Το **Μεταλλουργικό Εργαστήριο** ή "Met Lab" ήταν μέρος του Σχεδίου Μανχάταν την εποχή του Β' Παγκοσμίου Πολέμου - το πρόγραμμα των Η.Π. για την ανάπτυξη της ατομικής βόμβας. Επικεφαλής του ήταν ο Άρθουρ Χ. Κόμπτον, νομπελίστας και καθηγητής Φυσικής στο Πανεπιστήμιο του Σικάγο. Το Εργαστήριο παρήγαγε την πρώτη ελεγχόμενη πυρηνική αλυσιδωτή αντίδραση στον Σωρό του Σικάγο-1, χτισμένο στο παλαιό ποδοσφαιρικό στάδιο του Πανεπιστημίου.

Κατηγορία:Οπλικά συστήματα του Β' Παγκοσμίου Πολέμου
Κατηγορία:Πυρηνικά όπλα
Κρίσιμη μάζα

[thumb|right|350px|Τμήμα αναδημιουργίας ατυχήματος κρίσιμης μάζας του [1945, ένα κοίλωμα πλουτωνίου είναι ανάμεσα σε κομμάτια (μπλοκ) ανακλαστήρων νετρονίων από καρβίδιο του βολφραμίου. Το αρχικό πείραμα σχεδιάστηκε για να μετρήσει την ακτινοβολία που παράγεται όταν ένα επιπλέον κομμάτι (μπλοκ) προστίθεται. Αντ' αυτού, η μάζα έγινε υπερκρίσιμη, όταν ένα κομμάτι έπεσε και τοποθετήθηκε εσφαλμένα.]]
Μια **κρίσιμη μάζα** είναι η ελάχιστη ποσότητα σχάσιμου υλικού που απαιτείται για να προκληθεί αλυσιδωτή πυρηνική αντίδραση. Η κρίσιμη μάζα του σχάσιμου υλικού εξαρτάται από τις πυρηνικές του ιδιότητες (συγκεκριμένα την ενεργό διατομή), την πυκνότητα, το σχήμα του, τον εμπλουτισμό του, την καθαρότητά του, τη θερμοκρασία του και το περιβάλλον του. Η έννοια αυτή είναι ιδιαίτερα σημαντική στον σχεδιασμό πυρηνικών όπλων.

## Εξήγηση της κρισιμότητας
Όταν μια πυρηνική αλυσιδωτή αντίδραση μιας μάζας σχάσιμου υλικού αυτο-συντηρείται, η μάζα λέμε ότι βρίσκεται σε *κρίσιμη* κατάσταση στην οποία δεν υπάρχει διακύμανση της δύναμης, της θερμοκρασίας ή του πληθυσμού των νετρονίων.

Μια αριθμητική μέτρηση της κρίσιμης μάζας, εξαρτάται από τον παράγοντα αποτελεσματικότητας του πολλαπλασιασμού των νετρονίων , δηλαδή τη μέση τιμή των νετρονίων που απελευθερώνονται σε κάθε σχάση και προκαλούν με τη σειρά τους σχάση (αντί να απορροφώνται ή να δραπετεύουν από το υλικό). Όταν k = 1, η μάζα είναι κρίσιμη και η αλυσιδωτή αντίδραση μόλις που αυτο-συντηρείται.

### Υποκρίσιμη μάζα
Η *υποκρίσιμη* μάζα, είναι εκείνη η μάζα όπου το σχάσιμο υλικό δεν έχει την ικανότητα να συντηρήσει μια αλυσιδωτή πυρηνική αντίδραση. Ο πληθυσμός των νετρονίων σε αυτή την υποκρίσιμη κατάσταση θα φθίνει εκθετικά. Σε αυτή την περίπτωση k . Ένας σταθερός ρυθμός αυθόρμητων σχάσεων δημιουργεί αναλογικά σταθερή δραστηριότητα νετρονίων, με τη σταθερά αναλογίας να αυξάνεται ανάλογα με το .

### Υπερκρίσιμη μάζα
Η *υπερκρίσιμη* μάζα, είναι αυτή στην οποία αυξάνεται ο ρυθμός των σχάσεων. Το υλικό μπορεί να βρίσκεται σε μια κατάσταση ισορροπίας (δηλαδή να γίνεται κρίσιμο) σε μια ολοένα αυξανόμενη θερμοκρασία/δύναμη ή να καταστραφεί (και κατά συνέπεια να ισορροπήσει). Σε αυτή την περίπτωση k > 1.

## Κρίσιμη μάζα στον σχεδιασμό πυρηνικών όπλων

Ένα πυρηνικό όπλο είναι απαραίτητο να βρίσκεται σε υποκρίσιμη κατάσταση μέχρι τη στιγμή της ενεργοποίησής του. Στην περίπτωση της βόμβας ουρανίου, αυτό επιτυγχάνεται διαχωρίζοντας το 'καύσιμο' σε κομμάτια κάτω από τη κρίσιμη μάζα. Για να πραγματοποιηθεί έκρηξη, τα κομμάτια έρχονται σε επαφή με μεγάλη ταχύτητα. Στα πυρηνικά όπλα τύπου Little Boy (κωδικό όνομα για τύπου βόμβας παρόμοιο με αυτό που χρησιμοποιήθηκε στη Χιροσίμα) η έκρηξη επιτυγχάνεται εκτοξεύοντας ένα, υποκρίσιμης μάζας, κομμάτι ουρανίου μέσω μιας κάνης σε ένα άλλο (επίσης υποκρίσιμης μάζας), με αποτέλεσμα, από την ένωσή τους, να δημιουργηθεί υπερκρίσιμη μάζα και συνεπώς βίαιη πυρηνική έκρηξη.

## Βιβλιογραφία
* Εισαγωγή στην Πυρηνική Φυσική - Cottingham W. Noel, Greenwood D. A

Κατηγορία:Πυρηνική τεχνολογία
Κατηγορία:Ραδιενέργεια
Κατηγορία:Πυρηνικά όπλα
Κατηγορία:Μάζα
Βαθύ Ιθάκης

Το **Βαθύ** είναι η πρωτεύουσα της Ιθάκης και έδρα της περιφερειακής ενότητας Ιθάκης. Σύμφωνα με την απογραφή του 2021 έχει 1.676 κατοίκους. Βρίσκεται στο νότιο μέρος του νησιού, στο βάθος ενός κόλπου που σχηματίζει ένα φυσικό λιμάνι. Στον κόλπο βρίσκεται επίσης η νησίδα Λαζαρέτο. Η ονομασία «Βαθύ» οφείλεται στο γεγονός ότι βρίσκεται στο επίπεδο της θάλασσας και περιβάλλεται από ψηλά βουνά και λόφους, ανάμεσα στα οποία και το ψηλότερο βουνό της Ιθάκης, ο Νήριτος.

Το Βαθύ ταυτίζεται με τον αρχαίο λιμένα του Φόρκυνος, όπου σύμφωνα με την Οδύσσεια, οι Φαίακες άφησαν τον κοιμισμένο Οδυσσέα. To Βαθύ κατοικήθηκε για πρώτη φορά τον 17ο αιώνα, καθώς πιο πριν οι επιθέσεις των πειρατών το καθιστούσαν αυτό αδύνατο. Όταν η Ιθάκη πέρασε σε γαλλική κατοχή το 1797, το Βαθύ έγινε η πρωτεύουσα της Ιθάκης. Το 1807 κατασκευάστηκε από τους Γάλλους στον λόφο Λούτσα πάνω από το λιμάνι ένα κάστρο. Το μεγαλύτερο μέρος της πόλης καταστράφηκε από τους σεισμούς του 1953 και ξανακτίστηκε, διατηρώντας όμως την παραδοσιακή επτανησιακή αρχιτεκτονική της. Το 1982 ανακηρύχθηκε διατηρητέος οικισμός.

Στο Βαθύ βρίσκονται δύο μουσεία: το Αρχαιολογικό Μουσείο Βαθέως Ιθάκης και το Ναυτικό - Λαογραφικό Μουσείο Ιθάκης. Το Αρχαιολογικό Μουσείο στεγάζει ευρήματα από τα Γεωμετρικά μέχρι και τα Ρωμαϊκά χρόνια που βρέθηκαν σε ανασκαφές σε όλο το νησί. Μάλιστα κάποια από αυτά τα αγγεία κατασκευάστηκαν από τοπικό εργαστήριο. Τα σημαντικότερα ευρήματά του είναι ένα δακτυλιόσχημο αγγείο της ύστερης γεωμετρικής περιόδου και μια αναθηματικά περιγραφή των αρχαϊκών χρόνων. Το Ναυτικό - Λαογραφικό μουσείο ιδρύθηκε το 1997 και περιλαμβάνει πάνω από 1.500 εκθέματα. Στεγάζεται στο κτίριο του πρώην Ηλεκτρικού Σταθμού Παραγωγής Ηλεκτρικής Ενέργειας, ο οποίος έκλεισε το 1967.

## Παραπομπές


## Εξωτερικοί σύνδεσμοι
* Επίσημη ιστοσελίδα δήμου Ιθάκης

Κατηγορία:Ιθάκη
Γουίλιαμ Λέβι

Ο **Γουίλιαμ Λέβι** (, 29 Αυγούστου 1980) είναι Κουβανός ηθοποιός και μοντέλο.

## Βιογραφία
Γεννήθηκε στην Αβάνα της Κούβας στις 29 Αυγούστου του 1980. Έφυγε από την Κούβα στα 15 του, και πήγε να ζήσει στην Καλιφόρνια όπου σπούδασε οικονομικά ωστόσο, όνειρό του ήταν να γίνει σταρ του μπέιζμπολ. Συνέχισε σε σπουδές υποκριτικής σε Λος Άντζελες και Μεξικό.

## Καλλιτεχνική καριέρα
Δούλευε για αρκετά χρόνια σαν μοντέλο στο πρακτορείο  Next Models. Εμφανίστηκε για πρώτη φορά, ως ηθοποιός, σε 2 θεατρικές παραστάσεις το 2002. Συμμετέχει σε δύο ριάλιτι, τα «Protagonistas de Novelas» και «Isladela Tentaction», κάτι που τον κάνει γνωστό στο ευρύ κοινό.Από τότε μέχρι σήμερα έχει πάρει μέρος σε θεατρικές παραστάσεις στο Πουέρτο Ρίκο, σε δύο ταινίες, αρκετές τηλεοπτικές σειρές και σε δέκα τηλενουβέλες, μεταξύ των oποίων το «Μαρία Άγγελέ Μου».Έχει ανακηρυχθεί τέσσερις φορές «καλύτερος ηθοποιός» και «καλύτερος νέος ηθοποιός».

## Προσωπική ζωή
Διατηρούσε σχέση με την  Αμερικανομεξικάνα ηθοποιό Elizabeth Guiterez,με την οποία έχει αποκτήσει έναν γιο, τον Christopher Alexander και μία κόρη, την Kailey Alexandra.

## Θρησκευτικές πεποιθήσεις
Σχετικά με τις θρησκευτικές του πεποιθήσεις ο ίδιος ήταν μέχρι πρόσφατα Εβραίος, λόγω του παππού του. Το 2009 ο ίδιος στράφηκε στον Καθολικισμό, καθώς σύμφωνα με τον ίδιο τον εξέφραζε περισσότερο. 

## Βραβεύσεις
* 2008: Bravo Καλύτερος πρωτοεμφανιζόμενος ηθοποιός για το 2008 στη σειρά Pasion).
* 2009: Premios Juventud "Esta buenisimo"
* 2010: Bravo Καλύτερος ηθοποιός 2010 για την σειρά Sortilegio   
* 2010: Premios Juventud "Esta buenisimo"
* 2011: Premios Juventud "Esta buenisimo"

### Άλλα βραβεία-Λίστες
* 2006: People en Español Στους πιο 20 ωραίους άντρες
* 2008: Quién, μεξικάνικο περιοδικό, Στους 12 πιο σέξυ άντρες.
* 2008: People en Español Στους πιο 50 ωραίους άντρες
* 2009: People en Español Στους 25 πιο  ωραίους άντρες
* 2009: People en Español Στους πιο 50 ωραίους άντρες
* 2011: People en Español's Λίστα με τους πιο 50 ωραίους άντρες

## Παραπομπές


## Πηγές
* http://www.onlycy.com/126876-william-levy%CE%BF-%CE%BB%CE%B1%CF%84%CE%AF%CE%BD%CE%BF%CF%82-brad-pitt-%CF%83%CE%B5-%CE%BD%CE%AD%CE%B5%CF%82-%CE%B1%CF%80%CE%BF%CE%BA%CE%B1%CE%BB%CF%85%CF%80%CF%84%CE%B9%CE%BA%CE%AD%CF%82-%CF%86 
* http://ventziossliceoflife.blogspot.gr/2012/02/william-levy.html

## Εξωτερικοί σύνδεσμοι
* 

Κατηγορία:Κουβανοί ηθοποιοί
Κατηγορία:Κουβανοί μοντέλα
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Πλάκα Μήλου

Η **Μήλος** ή **Πλάκα** είναι η πρωτεύουσα της Μήλου και έδρα του δήμου Μήλου, ο οποίος περιλαμβάνει τη Μήλο και τις κοντινές βραχονησίδες. Σύμφωνα με την απογραφή του 2011 είχε 749 κατοίκους. Το όνομα Πλάκα το πήρε από το επίπεδο έδαφος στο οποίο κτίστηκαν τα σπίτια όταν το Κάστρο δεν αρκούσε πλέον για τη στέγαση του πληθυσμού. Είναι κτισμένη σε υψόμετρο 220 μέτρων, με θέα προς τον κόλπο της Μήλου. Ο σημερινός οικισμός δημιουργήθηκε από την εγκατάλειψη του προηγούμενου, της Ζεφυρίας ή Χώρας (γι' αυτό το λόγο και η Πλάκα δεν αποκαλείται Χώρα).

Η Πλάκα έχει έντονο παροδοσιακό χρώμα, με κυκλαδίτικη αρχιτεκτονική, στενά πλακόστρωτα σοκάκια και μικρά παραδοσιακά μαγαζιά, εστιατόρια και καφετέριες. Η κυκλοφορία αυτοκινήτων απαγορεύεται μέσα στον οικοσμό. Στο ψηλότερο σημείο της Πλάκας, πάνω σε ένα λόφο ηφαιστειακής προέλευσης βρίσκεται το Κάστρο, το οποίο κτίστηκε από Ενετούς τον 13ο αιώνα. 

thumb|250px|Η Εκκλησία της Θαλασσίτρας στο Κάστρο.|αριστεράΣτην κορυφή του κάστρου βρίσκεται η εκκλησία της Kοίμησης της Θεοτόκου ή Mέσα Παναγιά, ενώ πιο χαμηλά βρίσκεται η Yπαπαντή του Xριστού ή Παναγία Θαλασσίτρα. Στην Πλάκα βρίσκεται και η μητρόπολη της Μήλου, ο Ιερός Ναός Γενέσεως Θεοτόκου ή Παναγία η Κορφιάτισσα. Ο ναός κατασκευάστηκε το 1820 και βυζαντινού-κυκλαδίτικου ρυθμού. Στην εκκλησία φυλάσονται πολλά κειμήλια και εικόνες, μαζί με την εικόνα της Παναγιάς της Κορφιάτισσας.

Στην Πλάκα βρίσκεται το αρχαιολογικό και το λαογραφικό μουσείο της Μήλου, ενώ εκεί στεγάζονται και οι περισσότερες δημόσιες υπηρεσείες του νησιού.

## Παραπομπές


Κατηγορία:Χωριά της Μήλου
Κατηγορία:Χωριά της περιφερειακής ενότητας Μήλου
Αλέν Ρενέ

Ο **Αλέν Ρενέ** (Γαλλικά: Alain Resnais, 3 Ιουνίου 1922 - 1η Μαρτίου 2014) ήταν Γάλλος σκηνοθέτης γνωστός κυρίως για τις ταινίες του *[[Χιροσίμα, αγάπη μου]]* (1959), *[[Πέρυσι στο Μάριενμπαντ]]* (1961) και *[[Providence]]* (1977) . Κατά τη διάρκεια της κινηματογραφικής σταδιοδρομίας του κέρδισε πολλές διακρίσεις ενώ συνδέθηκε στενά και με το κινηματογραφικό ρεύμα του "Νέου Κύματος" (Nouvelle Vague).

## Βιογραφικά στοιχεία

Γεννήθηκε το 1922 στη Βαν (Vannes) της Γαλλίας και ήταν γιος φαρμακοποιού. Το 1940 εγκαταστάθηκε στο Παρίσι όπου σπούδασε στην κινηματογράφο στο IDHEC. Η πρώτη του σημαντική επιτυχία ήρθε το 1956 με το ντοκιμαντέρ για τα ναζιστικά στρατόπεδα "Νύχτα και ομίχλη". Το 1961 ολοκλήρωσε την πρώτη του μεγάλου μήκους ταινία με τίτλο *[[Χιροσίμα, αγάπη μου]]* (1959), με την οποία συστήθηκε στο παγκόσμιο κοινό. Δύο χρόνια αργότερα (1961) κέρδισε το Χρυσό Λέοντα, το ανώτερο βραβείο του Φεστιβάλ της Βενετίας, για την ταινία *[[Πέρυσι στο Μάριενμπαντ]]*, ταινία ιδιόρρυθμη, μη αφηγηματική, που περιστρέφεται γύρω από τις έννοιες της μνήμης, της σκέψης, του χρόνου, με αφορμή τα ερωτήματα ενός άντρα, τα οποία προκύπτουν από τη συνάντησή του με μία γυναίκα. Οι δύο προηγούμενες ταινίες αποτέλεσαν τριλογία με τελευταία την ταινία "Μύριελ" (1963).

Το 1978 και 1994 τιμήθηκε με το βραβείο σκηνοθεσίας για τις ταινίες "Providence" (1997) και "Smoking/No Smoking" (1993) ενώ το 1980 το Διεθνές Φεστιβάλ Κινηματογράφου Καννών του απένειμε για την ταινία του, "Ο θείος μου από την Αμερική" (Mon oncle d'Amérique, 1980), το Μεγάλο Βραβείο. Το 1998 το Διεθνές Φεστιβάλ Κινηματογράφου Βερολίνου του απένειμε την Αργυρή Άρκτο για τη συνεισφορά του στην τέχνη του κινηματογράφου.

Ήταν παντρεμένος δύο φορές: σε πρώτο γάμο με την Φλοράνς Μαλρώ, κόρη του Αντρέ Μαλρώ και βοηθός σκηνοθέτη του Ρενέ στις ταινίες της περιόδου 1961 - 1986, και σε δεύτερο με την ηθοποιό Σαμπίν Αζεμά (Sabine Azéma).

Απεβίωσε την 1η Μαρτίου 2014 σε ηλικία 92 ετών.
## Παραπομπές


Κατηγορία:Γάλλοι σεναριογράφοι
Κατηγορία:Γάλλοι κινηματογραφιστές
Κατηγορία:Γάλλοι μοντέρ
Κατηγορία:Γάλλοι σκηνοθέτες κινηματογράφου
Θεμιστοκλής Διαννελίδης

Ο **Θεμιστοκλής Διανελλίδης** (1909 - Δεκέμβριος 2000) ήταν Έλληνας ακαδημαϊκός και καθηγητής πανεπιστημίου. Συνέγραψε πολλά βιβλία και επιστημονικά άρθρα. 
## Βιογραφία
Γεννήθηκε στο Πήλιο και σπούδασε Φυσική και Μαθηματικά στο πανεπιστήμιο των Αθηνών. Όταν ακόμα ήταν στο 4ο έτος της σχολής του, υπηρέτησε ως βοηθός στο εργαστήριο της Βοτανικής στο πανεπιστήμιο. Υπηρέτησε επίσης σε σχολεία της Μέσης Εκπαίδευσης. Κατά τον Ελληνοϊταλικό Πόλεμο του 1940 πολέμησε στο Μέτωπο. 

Διετέλεσε καθηγητής στο Αριστοτέλειο Πανεπιστήμιο Θεσσαλονίκης, του οποίου ήταν και κοσμήτορας, ενώ είχε αναγορευτεί και διδάκτορας του πανεπιστημίου Αθηνών και έκανε σπουδές σε πανεπιστήμια του εξωτερικού (Γκρατς, Μονάχου και Παρισίων).

Το 1981 εξελέγη τακτικό μέλος και το 1994 ήταν πρόεδρος της Ακαδημίας Αθηνών. Το 1997 εξελέγη τακτικό μέλος της Εφορευτικής Επιτροπής του Γραφείου Επιστημονικών Όρων και Νεολογισμών της Ακαδημίας Αθηνών.

Κηδεύτηκε στις 15 Δεκεμβρίου 2000 στο Α΄ Νεκροταφείο.

## Εξωτερικοί σύνδεσμοι
*Τεκμήρια

## Επιλεγμένα έργα
**Κληρονομικότης και κοινωνικά προβλήματα*. Ανάτυπον, Θεσσαλονίκη, 1959.
**Εκατό χρόνια από το θάνατο του Δαρβίνου - Εξέλιξη - Δαρβινισμός* - Έκτακτος συνεδρία της 16ης Νοεμβρίου 1982 προεδρία Περικλή Θεοχάρη. 	

## Παραπομπές


Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Πλουτώνιο-240

Το **Πλουτώνιο-240** είναι ένα ισότοπο του μετάλλου πλουτωνίου παραγόμενο από την σύλληψη ενός νετρονίου. Όταν το 239Pu συλλάβει ένα νετρόνιο, υπάρχει πιθανότητα περίπου 62% με 73% να υποστεί σχάση· το υπόλοιπο της πιθανότητας (27% - 38%) παράγει 240Pu. Όσο περισσότερο παραμένει ένα στοιχείο που λειτουργεί ως πυρηνικό καύσιμο σε έναν αντιδραστήρα, τόσο μεγαλύτερη είναι ησχετική περιεκτικότητά του σε πλουτώνιο-240. Για τα όπλα, το καύσιμο πρέπει να διαθέτει την λιγότερη δυνατή ποσότητα από 240Pu, συχνά λιγότερο από 7% από το σύνολο του πλουτωνίου (αυτό επειδή το Pu-240 μερικές φορές υφίσταται αυθόρμητη σχάση, προκαλώντας πρόωρη έκρηξη του όπλου, αλλά αυτό επιτυγχάνεται με την επανεπεξεργασία του καυσίμου μετά από μόλις 90 ημέρες χρήσης). Τέτοια ταχεία ανακύκλωση καυσίμου δεν είναι ιδιαίτερα πρακτική για τους πολιτικούς ηλεκτροπαραγωγούς αντιδραστήρες και συνήθως πραγματοποιούνται μόνο σε ειδικούς πυρηνικούς αντιδραστήρες παραγωγής όπλων πλουτωνίου. Το χρησιμοποιημένο πολιτικό καύσιμο του αντιδραστήρα ενέργειας έχει συνήθως κάτω από 70% 239Pu και περίπου 26% 240Pu, ενώ η υπόλοιπη ποσότητα αποτελείται από άλλα ισότοπα του πλουτωνίου, γεγονός που το καθιστά δύσκολο, αλλά όχι τεχνικά αδύνατο να χρησιμοποιηθεί για την κατασκευή πυρηνικών όπλων .

Το Pu-240 έχει μόνο το 1/3 περίπου της μεγάλης διατομής απορρόφησης νετρονίων από αυτήν του Pu-239, και σχεδόν πάντα μετατρέπεται στο ισότοπο <sup>241</sup>Pu αντί να σχαστεί. Σε γενικές γραμμές, τα ισότοπα με περιττό μαζικό αριθμό είναι και πιο πιθανό να απορροφήσουν ένα νετρόνιο, και περισσότερο επιρρεπή στην σχάση από την απορρόφηση νετρονίων, από τα ισότοπα με άρτιο μαζικό αριθμό. Έτσι τα ισότοπα με άρτιο μαζικό αριθμό τείνουν να συσσωρεύονται, ειδικά σε ένα θερμικό αντιδραστήρα.
## Δείτε επίσης
Ισότοπα του πλουτωνίου
## Εξωτερικοί σύνδεσμοι
*NLM Τράπεζα Δεδομένων επικίνδυνων ουσιών &ndash; Πλουτώνιο, Ραδιενεργό

Κατηγορία:Ακτινίδες
Κατηγορία:Ισότοπα του πλουτωνίου
Warning (Green Day)

Το **Warning** είναι το έκτο άλμπουμ του πανκ ροκ συγκροτήματος Green Day. Κυκλοφόρησε στις 3 Οκτωβρίου του 2000 από την Reprise. Βασιζόμενο στον προκάτοχό του, Nimrod (1997) το άλμπουμ απέφυγε το κλασικό πανκ ροκ στιλ της μπάντας και υιοθέτησε ποπ πανκ και φολκ ρυθμούς. Οι στίχοι είναι πιο αισιόδοξοι σε σύγκριση με τις προηγούμενες κυκλοφορίες της μπάντας. Για πρώτη φορά μετά το Kerplunk παραγωγός δεν είναι ο Ρομπ Καβάλο αλλά η μπάντα. 
Παρά τις επικρίσεις προς τις στιλιστικές αλλαγές της μπάντας, το άλμπουμ έλαβε ως επί το πλείστον θετικά σχόλια από τους κριτικούς μουσικής, οι οποίοι εγκωμίασαν τον Μπίλι Τζο Άρμστρονγκ για τους στίχους του. Παρά το γεγονός ότι έφτασε στο #4 του Billboard 200, το Warning αντιπροσωπεύει τη χαμηλότερη εμπορική κάμψη στην καριέρα των Green Day, αφού είναι το πρώτο άλμπουμ της μπάντας μετά την υπογραφή σε μια μεγάλη δισκογραφική που δεν ανακηρύχθηκε πολυ-πλατινένιο. Το άλμπουμ έχει παρ 'όλα αυτά έχει πιστοποιηθεί χρυσό από την RIAA και μέχρι τον Δεκέμβριο του 2012, είχε πουλήσει 1,2 εκατομμύρια αντίτυπα. Το Warning επανεκδόθηκε σε βινύλιο στις 14 Ιουλίου 2009.

## Τραγούδια

**Έκδοση Μεγάλης Βρετανίας**

13.	"86" (Live in Prague)	3:01

**Έκδοση Ιαπωνίας και Αυστραλίας**

13.	"Brat" (Live in Japan)	1:42

14.	"86" (Live in Prague)	3:01

## Συντελεστές
* Billie Joe Armstrong – φωνή, κιθάρα, φυσαρμόνικα, μαντολίνο, παραγωγός
* Mike Dirnt – μπάσο, φωνητικά, farfisa στο "Misery", παραγωγός
* Tré Cool – ντραμς, κρουστά, ακορντεόν, παραγωγός
* Stephen Bradley – κόρνο
* Gary Meek – σαξόφωνο
* James Creepies – vibraslap
* David Campbell – ρυθμίσεις εγχόρδων
* Rob Cavallo – εκτελεστικός producer
* Jack Joseph Puig - μιξινγκ
* Ken Allardyce - μηχανικός
* Tone, Richard Ash - επιπλέον μηχανικοί
* Tal Herzburge - χειριστής G3
* Ted Jensen - mastering
* Marina Chavez - φωτογράφος
* Chris Bilheimer - επιπλέον φωτογράφος, καλλιτεχνική διεύθυνση

Κατηγορία:Δισκογραφία των Green Day
Κατηγορία:Άλμπουμ του 2000
Άλος (αρχαία πόλη)

Η **Άλος** ήταν αρχαία ελληνική πόλη της Θεσσαλίας, χτισμένη στις βορειοανατολικές υπώρειες του όρους Όθρυς και την πεδιάδα του Αλμυρού, σε απόσταση περίπου 100 μ. από τη θάλασσα. Η θέση της είχε μεγάλη στρατηγική σημασία στην αρχαιότητα, καθώς έλεγχε το στενό πέρασμα από τον Παγασητικό στον Μαλιακό κόλπο και κατά συνέπεια τον δρόμο από τη βόρεια προς τη νότια Ελλάδα.

Η πόλη αναφέρεται στον Κατάλογο Νεών της Ιλιάδας (Β 682), ενώ στον Ηρόδοτο (7, 173) είναι γνωστή ως σημαντικό λιμάνι κατά τους Περσικούς Πολέμους. Το 346 π.Χ. ο Φίλιππος Β΄ της Μακεδονίας την κατέστρεψε. Στην πρώιμη Ελληνιστική περίοδο, γύρω στο 302 π.Χ., η πόλη επανιδρύθηκε πιθανότατα ως επίνειο της Αχαΐας Φθιώτιδας. Νέα καταστροφή υπέστη πιθανόν από σεισμό το 265 π.Χ.

## Βιβλιογραφία
* Λήμμα "Halos" στο: H. Cancik, H. Schneider, M. Landfester (επιμ.), *[[Der Neue Pauly]]*, Brill Online 2013 (H. Kramolisch).
* I. Georganas, "Constructing Identities in Early Iron Age Thessaly: the Case of the Halos Tumuli", *Oxford Journal of Archaeology* 21, 2002, 289-298.

## Εξωτερικοί σύνδεσμοι
* ''Άλος''  στον κόμβο *Οδυσσεύς* του Υπουργείου Πολιτισμού.
* ''Halos'' στην *The Princeton Encyclopedia of Classical Sites*, Princeton, N.J. 1976

Κατηγορία:Αρχαία Θεσσαλία
Κατηγορία:Πόλεις της αρχαίας Θεσσαλίας
Πυρηνική Βόμβα τύπου Thin Man

[right|thumb|300px|Περιβλήματα δοκιμής όπλων πλουτωνίου τύπου "Thin Man" στο Wendover Army Air Field, ως τμήμα του προγράμματος Alberta στο [Σχέδιο Μανχάταν. Στο βάθος, πιστεύεται ότι υπάρχει περίβλημα σχεδίων για βόμβες τύπου "Fat Man".]]
Η **Πυρηνική Βόμβα τύπου "Thin Man"** (επίσημα, **Mark 2**) ήταν ένα προτεινόμενο πυρηνικό όπλο πλουτωνίου το οποίο ανέπτυσσαν οι Ηνωμένες Πολιτείες κατά τη διάρκεια του σχεδίου Μανχάταν. Η ανάπτυξή του ματαιώθηκε όταν διαπιστώθηκε ότι ο ρυθμός αυτόματης σχάσης των πυρηνικών αντιδραστήρων γένους πλουτωνίου ήταν υπερβολικά υψηλός για χρήση σε ένα σχέδιο όπλου.

## Προδιαγραφές
Ο σχεδιασμός της "Thin Man" ήταν πρώιμος σχεδιασμός πυρηνικού όπλου που προτάθηκε πριν το πλουτώνιο να έχει αναπαραχθεί επιτυχώς σε έναν πυρηνικό αντιδραστήρα από την ακτινοβολία του ουρανίου-238. Θεωρήθηκε ότι το πλουτώνιο, όπως το ουράνιο-235, θα μπορούσε να συγκεντρωθεί σε μια κρίσιμη μάζα με την απλή λήψη ενός υποκρίσιμου κομματιού σε ένα άλλο. Για την αποφυγή προπυρσοκρότησης, μία σφαίρα πλουτωνίου θα έπρεπε να επιταχυνόταν σε ταχύτητα περίπου 3.000 ποδιών ανά δευτερόλεπτο (910m/s), είτε μια αντίδραση σχάσης θα άρχιζε πριν το συγκρότημα ήταν πλήρες, ανατινάζοντας τη συσκευή εκτός πρόωρα.

Η εκτιμώμενη διάμετρος του Mark 2

## Παραπομπές


Κατηγορία:Πυρηνικά όπλα
Thin Man
Αιγυπτιακό πραξικόπημα 2013

Την Τετάρτη 3 Ιουλίου 2013, ο επικεφαλής του Αιγυπτιακού στρατού Αμπντέλ Φατάχ αλ Σίσι απομάκρυνε από την εξουσία τον πρόεδρο της Αιγύπτου Μοχάμεντ Μόρσι. Το πραξικόπημα έλαβε χώρα ως απάντηση στις διαδηλώσεις εναντίον του Μοχάμεντ Μόρσι. Αμέσως μετά την λήξη της διορίας 48 ωρών του στρατιωτικού τελεσίγραφου, δυνάμεις του Στρατού κατέλαβαν το κτήριο της κρατικής τηλεόρασης και έθεσαν σε περιορισμό τον Μοχάμεντ Μόρσι, καταλαμβάνοντας περιμετρικά το στρατόπεδο της Ρεπουμπλικανικής Φρουράς, όπου βρισκόταν και συνέχιζε να εργάζεται ο πρόεδρος της Αιγύπτου. Ο Στρατός καθαίρεσε τον πρόεδρο Μόρσι του αξιώματός του και ανέστειλε την ισχύ του Συντάγματος, παρουσιάζοντας τον οδικό χάρτη που είχε σχεδιάσει τις προηγούμενες ημέρες το Ανώτατο Στρατιωτικό Συμβούλιο, το οποίο ανέλαβε την εξουσία με σκοπό να οδηγήσει τη χώρα μέχρι τις προεδρικές και βουλευτικές εκλογές. Ο Στρατός παραχώρησε την εξουσία της χώρας στον πρόεδρο του Συνταγματικού Δικαστηρίου, δικαστή Αντλί Μανσούρ.

## Συνέπειες
Μετά το πραξικοπημα ακυρώθηκε η είσοδος της χώρας στην Αφρικανική Ένωση. Επίσης συνεχίστηκαν οι αναταραχές στην Αίγυπτο εώς το τέλος του καλοκαιριού.

Πραξικοπημα 2013
Δείκτης Κέιπ

thumb|Διάγραμμα Skew-T.
Στη μετεωρολογία, ο **δείκτης Κέιπ** (CAPE, Convective Available Potential Energy) χρησιμοποιείται ως δείκτης ευστάθειας ή αστάθειας. Η CAPE είναι ανάλογη με το θετικό εμβαδόν σε ένα τεφίγραμμα και εκφράζεται σε J/Kg. Είναι πρακτικά το ποσό της μέγιστης δυνατής κινητικής ενέργειας που θα είχε ένα σώμα αέρα αν ανέβαινε κατακόρυφα από το LFC(Level Free Convection/Στάθμη Ελεύθερης Ανόδου) έως το EL(Equivalent Level/Στάθμη Ισορροπίας) στην ατμόσφαιρα. Χρησιμοποιείται για να δείξει την δυνατότητα ανωμεταφοράς και μαζί με άλλες παραμέτρους ευστάθειας ή αστάθειας μας δείχνει την πιθανότητα αναπτύξεων κατακόρυφων νεφών όπως π.χ. TCU(Tower Cumulus/Πυργοειδών Σωρειτών) ή και την πιθανότητα εκδήλωσης καταιγίδας από CB(Cumulonimbus/Σωρειτομελανίας). Ο δείκτης αυτός εκφράζεται απ' τον τύπο:
       EL 
  CAPE=∫ [Tv(parcel)-Tv(env)] Rd dlnp 
       LFC, όπου

Tv(parcel) η εικονική θερμοκρασία δείγματος αέρα, Tv(env) η εικονική θερμοκρασία περιβάλλοντος, Rd η ειδική σταθερά ξηρού αέρα και p η πίεση.

Η CAPE είναι, ίσως, ο καλύτερος δείκτης της ευστάθειας ή αστάθειας της ατμόσφαιρας, διότι δεν εξετάζει απλώς δεδομένα σε συγκεκριμένες στάθμες όπως άλλοι δείκτες, αλλά αναφέρεται σε όλη την ατμόσφαιρα. Γι΄ αυτό και δεν πρέπει να υπολογίζεται μόνο του ως δυναμικό αίτιο για καταιγίδες. Σαν κρίσιμες τιμές CAPE για την επικινδυνότητα καιρού θεωρούνται:

* CAPE=0 => ευσταθής
* 0 οριακά ασταθής
* 1000 μέτρια ασταθής
* 2500 πολύ ασταθής
* 3500 εξαιρετικά ασταθής σε J/Kg

## Παραπομπές


 
Κειπ δεικτης
Τζιμ Τζάρμους

Ο **Τζιμ Τζάρμους** (αγγλικά: *Jim Jarmusch*, 22 Ιανουαρίου 1953) είναι Αμερικανός σκηνοθέτης, γνωστός κυρίως για τις ταινίες *[[Πέρα από τον Παράδεισο]]* (1984), *[[Στην παγίδα του νόμου]]* (1986), *[[Καφές και τσιγάρα]]* (1993), *[[Ο Νεκρός|Ο νεκρός]]* (1995) και  *Τσακισμένα λουλούδια* (2005). Θεωρείται εκπρόσωπος του ανεξάρτητου αμερικανικού κινηματογράφου και μέσα από τις ταινίες του εκφράζονται και ορισμένες από τις αριστερές πολιτικές του πεποιθήσεις.

## Βιογραφικά στοιχεία

Γεννήθηκε το 1953 στο Οχάιο. Εγκαταστάθηκε αρχικά στο Σικάγο για σπουδές, στη συνέχεια όμως μετεγκαταστάθηκε στη Νέα Υόρκη  στο πανεπιστήμιο Κολούμπια για να σπουδάσει αμερικάνικη και αγγλική λογοτεχνία, απ' όπου αποφοίτησε το 1975. Τον τελευταίο χρόνο των σπουδών του ταξίδεψε στο Παρίσι, όπου επηρεάστηκε από τον γαλλικό κινηματογράφο και τους Ιάπωνες σκηνοθέτες. Με την επιστροφή του στις ΗΠΑ εγγράφηκε στο κινηματογραφικό τμήμα του πανεπιστημίου της Νέας Υόρκης, όπου γνώρισε τον Βιμ Βέντερς, από τον οποίο και επηρεάστηκε. Πλέον κατοικεί στη Νέα Υόρκη.

Το 1984 με την ταινία του *[[Πέρα από τον Παράδεισο]]* κέρδισε την Χρυσή Κάμερα πρωτοεμφανιζόμενου δημιουργού στο Διεθνές Φεστιβάλ Κινηματογράφου Καννών, το 1993 τον Χρυσό Φοίνικα μικρού μήκους για το *[[Καφές και τσιγάρα]]*, ενώ το 2005 στο ίδιο Φεστιβάλ τιμήθηκε με το Μέγα Βραβείο για την ταινία του *Τσακισμένα λουλούδια*. Το 2013 κυκλοφόρησε η ταινία του *[[Μόνο οι εραστές μένουν ζωντανοί]]*, η οποία και παρουσιάστηκε στο 54ο Φεστιβάλ Κινηματογράφου Θεσσαλονίκης. Στη συνέχεια, κυκλοφόρησαν οι ταινίες *Paterson* (2016) και *Οι νεκροί δεν πεθαίνουν* (2019).
## Παραπομπές

## Εξωτερικοί σύνδεσμοι
*

Κατηγορία:Αμερικανοί σκηνοθέτες
Μουσείο Κακής Τέχνης

Το **Μουσείο Κακής Τέχνης** (The Museum Of Bad Art, MOBA) είναι το μοναδικό μουσείο στον κόσμο που είναι αφιερωμένο στην συλλογή, διαφύλαξη και έκθεση της Κακής Τέχνης, σε όλες της τις μορφές. Έχει τρία παραρτήματα, ένα στο Ντέλχαν, ένα στο Σόμερβιλ και ένα στο Μπρουκλάιν, όλα στην Μασαχουσέτη.

Για να συμπεριληφθούν στη συλλογή του MOBA, τα έργα πρέπει να είναι πρωτότυπα, να έχουν σημαντικές ατέλειες σημαντικες  χωρίς όμως να είναι βαρετά ή πολύ κιτς.

## Παραπομπές


## Πηγές
* https://web.archive.org/web/20111116000427/http://www.museumofbadart.org/
* https://web.archive.org/web/20120127063245/http://www.dinfo.gr/?p=52059

Κατηγορία:Μουσεία στις Ηνωμένες Πολιτείες
Κατηγορία:Μασαχουσέτη
Κατηγορία:Σάτιρα
Ατμοσφαιρική αστάθεια

μικρογραφία|Ανάπτυξη καταιγίδας με συνθήκες ατμοσφαιρικής αστάθειας στη Μύκονο.

Η **ατμοσφαιρική αστάθεια** είναι μια κατάσταση κατά την οποία η ατμόσφαιρα της Γης γενικά θεωρείται ότι είναι ασταθής και ως εκ τούτου ο καιρός  υπόκειται σε υψηλό βαθμό μεταβλητότητας μέσω της απόστασης και του χρόνου. Η ατμοσφαιρική σταθερότητα είναι το μέτρο της τάσης της ατμόσφαιρας για την ενθάρρυνση ή την αποθάρρυνση κατακόρυφων κινήσεων, οι οποίες συσχετίζονται άμεσα με πολλούς τύπους καιρικών συστημάτων και με  τη σοβαρότητά τους. Σε ασταθείς συνθήκες, μια ανυψωμένη μάζα αέρα θα είναι θερμότερη από τον περιβάλλοντα αέρα σε μεγάλο υψόμετρο. Επειδή θα είναι πιο ζεστή, θα είναι λιγότερο πυκνή και θα είναι επιρρεπής σε περαιτέρω άνοδο. Αυτό θα έχει ως αποτέλεσμα τη δημιουργία αναπτύξεων νεφών, τα οποία μπορεί να καταλήξουν τελικά ως καταιγιδοφόρα νέφη, ανάλογα με το μέτρο της ατμοσφαιρικής αστάθειας.

## Δείκτες μέτρησης της αστάθειας και επιπτώσεις σταθερής/ασταθούς ατμόσφαιρας
Στη μετεωρολογία, η αστάθεια μπορεί να περιγραφεί με  διάφορους δείκτες, όπως o αριθμός Richardson, o  Lifted Index , ο K-index, o δείκτης CAPE και ο  Showalter. Οι δείκτες αυτοί, καθώς και η ατμοσφαιρική αστάθεια η ίδια, συνεπάγονται μεταβολές της θερμοκρασίας μέσα στην τροπόσφαιρα ανάλογα με το υψόμετρο. Οι επιπτώσεις της ατμοσφαιρικής αστάθειας σε υγρές ατμόσφαιρες περιλαμβάνουν την ανάπτυξη Καταιγίδας, η οποία πάνω από θερμούς ωκεανούς μπορεί να αναπτυχθεί σε τροπικό κυκλώνα. Σταθερές ατμόσφαιρες συνδέονται με ψιλόβροχο, ομίχλη, αυξημένη ατμοσφαιρική ρύπανση και έλλειψη αναταραχής.

## Δείτε επίσης
* Καταιγίδα
* Δείκτης CAPE

 

Κατηγορία:Μετεωρολογικά φαινόμενα